**মা লিয়ান** (জন্ম ৩রা নভেম্বর ১৯৬৮) একজন চীনা প্রাক্তন লম্বা-দূরত্বের দৌড়বিদ। ১৯৯৩ সালে চীনের ন্যাশনাল গেমসে ৩০০০ মিটার দৌড়ে ৮:১৯.৭৮ সময় করে তিনি চতুর্থ দ্রুততম দৌড়বিদ হয়ে উঠেছিলেন। তিনি অ্যাথলেটিক্সে ১৯৯৩ সালের বিশ্ব চ্যাম্পিয়নশিপ ম্যারাথনে চীনের প্রতিনিধিত্ব করেছিলেন এবং সেই বছর আইএএএফ বিশ্ব ম্যারাথন কাপে দলের স্বর্ণপদক জয়ী ছিলেন।

তাঁর দৌড়ের বৈধতা প্রশ্নের সম্মুখীন হয়েছে, এর দুটি কারণের মধ্যে একটি হল তাঁর দ্রুত উন্নতি এবং দ্বিতীয়টি হল একই প্রশিক্ষকের (মা জুনরেন) সাথে কাজ করে একাধিক দৌড়বিদ পরে ডোপিংয়ের জন্য দোষী প্রমানিত হয়েছিলেন।

১৯৯৩ বিরাট সাফল্য-অর্জন
-----------------------

মা জুনরেনের প্রশিক্ষণ গোষ্ঠীর অংশ, হিসেবে মা লিয়ানের দোড় জীবনের সমস্ত ভালো ফল ১৯৯৩ সালে ঘটেছিল।

১৯৯৩ সালের চীনের জাতীয় গেমসের ম্যারাথন ছিল তাঁর সেই বছরের প্রথম দৌড়। সেখানে তিনি তাঁর প্রশিক্ষণ গোষ্ঠীর দ্বারা প্রভাবিত একটি দৌড়ে ষষ্ঠ স্থান অধিকার করেছিলন। ২:২৫:৪৬ সময়ের মধ্যে দৌড় শেষ করার পরে, তিনি সেই বছর বিশ্বের সপ্তম দ্রুততম ক্রীড়াবিদ হিসেবে স্থান পেয়েছিলেন, কিন্তু এই দৌড়ে তিনি ষষ্ঠ ছিলেন, ওয়াং জুনসিয়া প্রায় দুই মিনিট দ্রুত দৌড়ে এই রেস জিতেছিলেন।

তারপর, ১৯৯৩ সালের জুন মাসে জিনান শহরে অনুষ্ঠিত চীনা অ্যাথলেটিক্স চ্যাম্পিয়নশিপে, মা লিয়ান ৮:৪৯.২৭ সময় নিয়ে মহিলাদের ৩০০০ মিটারে ষষ্ঠ এবং ৩৩:৩৫.২৪ সময় নিয়ে ১০,০০০ মিটারে ষোড়শ স্থান অর্জন করেন।

অ্যাথলেটিক্সে ১৯৯৩ সালের বিশ্ব চ্যাম্পিয়নশিপে ম্যারাথনে তিনি চীনের একমাত্র প্রবেশকারী ছিলেন, কিন্তু আন্তর্জাতিক অভিষেকে দৌড়ের দূরত্ব শেষ করতে ব্যর্থ হন। 

সেপ্টেম্বরে চীনা গেমস ট্র্যাক অ্যান্ড ফিল্ড প্রোগ্রামে তাঁর জীবনের সবচেয়ে ভালো ফল এসেছিল। প্রথমত, তিনি মহিলাদের ১০,০০০ মিটার দৌড়ে ৩১:১০.৪৬ সময় করে চতুর্থ স্থান লাভ করেন, এটি ছিল তাঁর সেরা দৌড়ে (ওয়াং জুনসিয়া বিশ্ব রেকর্ড জিতেছিলেন)। এরপরে মা ৩০০০ মিটার দৌড়ের হিটে ৮:১৯.৭৮ সময়ে দৌড়েছিলেন। এই সময়টি ইভেন্টের জন্য বিশ্ব রেকর্ডের চেয়ে দ্রুত ছিল কিন্তু ওয়াং আবার জেতায় তিনি তৃতীয় স্থান পেয়েছিলেন। ফাইনালে, ওয়াং আরও উন্নতি করেছিলেন,  যেখানে মা ৮:২১.২৬ সময় নিয়ে চতুর্থ স্থানে এসেছিলেন।  তাঁর এই সময়টি এখনও পর্যন্ত সপ্তম দ্রুততম সময় হিসাবে স্থান পেয়েছে।   তাঁর এই বছরের শেষ দৌড়, এবং তাঁর খেলোড় জীবনের শেষ বড় দৌড়, নভেম্বরে ১৯৯৩ আইএএএফ বিশ্ব ম্যারাথন কাপে এসেছিল। সেখানে চীনা মহিলারা শীর্ষ চারটি স্থান দখল করে নিখুঁত স্কোর নিয়ে জিতেছিল। মা সময় করেছিলেন ২:৩০:৪৪ এবং চতুর্থ স্থানে এসেছিলেন।

চাইনিজ গেমসে বিশ্ব রেকর্ডের উল্লেখযোগ্য উন্নতি এবং সময়ের গভীরতার শক্তি, জাতীয় ইভেন্টের ফলাফল দেখ আন্তর্জাতিক স্তরে বিহ্বলতার সৃষ্টি হয়েছে। দৌড়বিদদের আকস্মিক উত্থান, বিশ্ব রেকর্ডের বড় উন্নতি এবং আন্তর্জাতিক প্রেক্ষাপট থেকে দৌড়বিদদের হঠাৎ অদৃশ্য হয়ে যাওয়া ডোপিংয়ের সন্দেহ বাড়িয়ে দিয়েছিল। আমেরিকান দূরত্বের দৌড়বিদ মেরি স্লানি বলেছেন যে কর্মক্ষমতার চাপ "খেলাধুলাকে ধ্বংস করে দেবে" এবং ইউএসএ ট্র্যাক অ্যান্ড ফিল্ডের প্রধান ওলান ক্যাসেল বলেছেন "যদি এই সন্দেহগুলি পরিষ্কার না করা হয় তবে এটি একটি বড় সমস্যা"। মা-এর কোচ, মা জুনরেন, তাঁর ক্রীড়াবিদদের সাফল্যের জন্য কঠোর প্রশিক্ষণ, কচ্ছপের খোলার স্যুপ এবং কর্ডিসেপস সাইনেনসিস (একটি শুঁয়োপোকা ছত্রাক) এর ব্যবহারকে দায়ী করেছেন। ২০০০ সালে তাঁর প্রশিক্ষণ জীবন উল্লেখযোগ্য সমালোচনার সম্মুখীন হয়েছিল, যখন তাঁর ছয়জন ক্রীড়াবিদ এরিথ্রোপয়েটিনের জন্য ইতিবাচক হয়েছিলেন, এটি একটি নিষিদ্ধ রক্ত-বর্ধক পণ্য।  মা লিয়ানের এবং তাঁর দলের অন্যদের কর্মক্ষমতা, দীর্ঘ দূরত্বের দৌড়ে দ্রুততম মহিলাদের সময়ের মধ্যে তালিকাভুক্ত রয়েছে। কিন্তু সেই ফলাফল যে পরিস্থিতিতে হয়েছিল তা সংশয়িত হয়ে রয়েছে।

পরবর্তী জীবন
------------

১৯৯৪ সালের ফেব্রুয়ারী মাসে, জানা যায় যে মা লিয়ান, সতীর্থ ওয়াং জুনসিয়া, ঝাং লিনলি এবং ঝাং লিরং কে লন্ডন ম্যারাথনের জন্য প্রাথমিকভাবে নির্বাচিত হয়েছিলেন। কিন্তু শেষ পর্যন্ত পুরো দল অংশ নেয়নি। ১৯৯৪ সালের অক্টোবরে, মা লিয়ান, (এখন **লু ওউ** নামে দৌড়োচ্ছেন)  হিরোশিমায় এশিয়ান গেমসে ৮:৫৮.৫৮ সময় করে ব্রোঞ্জ পদক জিতেছিলেন, তিনি সতীর্থ ঝাং লিনলি এবং জাপানের হারুমি হিরোয়ামাকে পেছনে ফেলে ছিলেন।

১৯৯৪ সালের ডিসেম্বরে বিদ্রোহের সময় তিনি এবং ওয়াং জুনজিয়া, মা নিনিং, ওয়াং ইউয়ান, ওয়াং জিয়াওক্সিয়া, ঝাং লিনলি, লিউ লি, লু ই, লিউ ডং এবং ঝাং লিরং- এঁরা সবাই মা জুনরেনকে ছেড়ে চলে যান। ১৯৯৫ সালে চীনা ট্র্যাক অ্যাথলিটদের রাষ্ট্রের পৃষ্ঠপোষকতায় করা ডোপিংয়ের নিন্দা করে কথিত যে চিঠি লেখা হয়েছিল, মা ছিলেন সেই চিঠিতে স্বাক্ষরকারীদের একজন। চিঠিটি ২০১৬ সালে সামনে এসেছিল। মামলাটি তখন থেকে আইএএএফ এর তদন্তাধীন।

ব্যক্তিগত সেরা
--------------

* ৩০০০ মিটার - ৮:১৯.৭৮ (১৯৯৩)
* ১০,০০০ মিটার - ৩১:১০.৪৬ (১৯৯৩)
* ম্যারাথন - ২:২৫:৪৬ (১৯৯৩)

আন্তর্জাতিক প্রতিযোগিতার রেকর্ড
-------------------------------

| বছর | প্রতিযোগিতা | ঘটনাস্থল | স্থান | নোট |
| --- | --- | --- | --- | --- |
| ১৯৯৩ | ওয়ার্ল্ড চ্যাম্পিয়নশিপ | স্টুটগার্ট, জার্মানি | — | ম্যারাথন | ডিএনফ |
| বিশ্ব ম্যারাথন কাপ | সান সেবাস্তিয়ান, স্পেন | ৪র্থ | ম্যারাথন | ২:৩০:৪৪ |
| প্রথম | দল |  |

তথ্যসূত্র
---------

1. ↑  Athletics: Ma's Army to invade London. *The Independent* (1994-02-14). Retrieved on 2014-07-05.
2. ↑  World Marathon Rankings for 1993. Association of Road Racing Statisticians (2011-05-16). Retrieved on 2014-07-05.
3. ↑  Track newsletter, vol. 39, no. 23. *Track and Field News* (1993-09-23). Retrieved on 2022-01-22.
4. ↑  4th IAAF World Championships in Athletics > Marathon - women. IAAF. Retrieved on 2014-07-05.
5. ↑  Chinese Go Wild An Orgy Of WRs. Crown Diamond (1993). Retrieved on 2014-07-05.
6. ↑  Kelsall, Chris (2014-03-02). Genzebe Dibaba Favoured to Win Gold. *Athletics Illustrated*. Retrieved on 2014-07-05.
7. ↑  3000 Metres - women - senior - outdoor. IAAF (2014-07-05). Retrieved on 2014-07-05.
8. ↑  Best Time For Place- 3000 meters Outdoor Track. ARRS (2013-06-20). Retrieved on 2014-07-05.
9. ↑  MARATHON; Chinese Women Are 4 for 4 in World Cup Competition. *The New York Times* (1993-11-01). Retrieved on 2014-07-05.
10. ↑  Hersh, Philip Chinese Runners Suspect Was It Training Or Chemistry?. *Chicago Tribune*. Retrieved on 2014-07-06.
11. ↑  TRACK AND FIELD; Amid Debate Over Chinese, What's Women's Limit?. *The New York Times* (1993-09-28). Retrieved on 2014-07-06.
12. ↑  MacKay, Duncan (2000-09-07). Hopes raised for war on drugs as Ma's army beats Olympic retreat. *The Guardian*. Retrieved on 2014-07-06.
13. ↑  Beresini, Erin (2011-05-25). The Top 10 Running Doping Scandals of All Time  ওয়েব্যাক মেশিনে আর্কাইভকৃত ১৮ অক্টোবর ২০১৮ তারিখে. Competitor. Retrieved on 2014-07-06.
14. ↑  Hollobaugh, Jeff (1993). Track and Field Sports in 1993. *Encyclopædia Britannica*. Retrieved on 2014-07-06.
15. ↑  Athletics: Ma's Army to invade London. *The Independent* (1994-02-14). Retrieved on 2022-01-22.
16. ↑  ASIAN GAMES, Hiroshima, Japan 1994. *ATFS*. Retrieved on 2022-01-22.
17. ↑  Track newsletter, vol. 40, no. 35. *Track and Field News* (1994-09-22). Retrieved on 2022-01-22.
18. ↑  [ 'We took drugs': Chinese athletes confess to doping in secret letter
]. *The Sydney Morning Herald* (2016-02-06). Retrieved on 2022-01-22.

বহিঃসংযোগ
---------

* মা লিয়ানের আইএএএফ প্রোফাইল (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| অন্যান্য | 
* বিশ্ব অ্যাথলেটিকস

 |